# ביוויס ובאטהד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביוויס ובאטהד
ז'אנר | אנימציה\תוכנית קישור לקליפים\איגיון\סאטירה
אורך פרק | 18-20 דקות
יוצרים | {{{יוצרים}}}
מדובבים | מייק ג'אדג'
מדובבים בשפה העברית |
ארץ מקור | ארצות הברית
רשת שידור | MTV
תקופת שידור מקורית | 1993 – 1997
מספר עונות |
מספר פרקים | 199

ביוויס ובאטהד היא סידרת אנימציה קומית ששודרה ברשת MTV האמריקאית בין 1993 ו-1997, ולאחר מכן בשידורים חוזרים ב MTV ברחבי העולם.

הסידרה נוצרה בידי מייק ג'אדג', שלאחר מכן יצר והפיק גם את סידרת האנימציה "המלך היל".

ג'אדג' יצר סרטון אנימציה קצר שנקרא "בייסבול צפרדעים" עם צמד המצויירים לתוכנית Liquid Television של MTV, שזכתה להצלחה והביאה להזמנה של הסדרה כולה.

פרק טיפוסי של הסדרה כולל קליפים של מוזיקה, עליהם משמיעים ביוויס ובאטהד את הערותיהם הילדותיות. בין הקליפים סיפור הפרק עוסק בצרות שהצמד גורם בבית ובבית הספר. הם גורמי צרות קבועים ומסתבכים תדיר עם הסמכויות השונות. נושאים אופייניים הם ההתעסקות הכפייתית במין והאינטליגנציה הגבולית שלהם.

באטהד נראה מעט נבון ורגוע מביוויס, בעוד זה האחרון נתון לעיתים להתקפי שיגעון היפראקטיבי (במיוחד בהשפעת סוכר רב) במהלכם הוא הוזה שהוא "קורנהוליו" האדיר. הצמד הכניס לעגה האמריקנית של בני הנוער מגוון ביטויים עולבים ומשעשעים למחצה כ "buttmunch", "fartknocker", "bunghole". התנהגותם ההרסנית ואהדתם להבי מטאל אלים הביאה הורים רבים למחות כנגד התוכנית, דבר שהביא להעברת שעת השידור ל 11 בלילה והוספת הודעת אזהרה בתחילתה.

הסרט באורך מלא "ביוויס ובאטהד עושים את אמריקה" יצא בשנת 1996.

ביוויס ובאטהד, יחד עם סדרות אנימציה כ"רן וסטימפי" ו"משפחת סימפסון" מתחו את גבולות האנימציה האמריקאית מעבר לבידור "נקי" לילדים. בעוד רבים טוענים כנגד הסגנון הבוטה, אחרים מזדהים עם ביקורת התרבות הסמויה והניתוח המדויק להכאיב של החיים באמריקה. חלק מהמבקרים אף טוענים כי זו בעצם סאטירה כנגד MTV עצמה, וביוויס ובאטהד הם מייצגי דור "ילדי המפתח" שטומטמו מצפיית יתר בקליפי מוזיקה עד שאינם מסוגלים לאינטראקציות חברתיות נורמליות או יחסים עם בנות המין השני.

דמות הילדה החנונית, דאריה מורגנדורפר, פוצלה לסידרת ספין אוף בשם "דריה", ששודרה גם היא ב MTV.

מקור: http://he.wikipedia.org../../../%D7%91/%D7%99/%D7%95/%D7%91%D7%99%D7%95%D7%95%D7%99%D7%A1_%D7%95%D7%91%D7%90%D7%98%D7%94%D7%93.html

קטגוריה: סדרות מצוירות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Suomi
- Français
- Bahasa Indonesia
- Nederlands
- Português
- Svenska
- 中文